**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**9/2014.(XI.12.)**

 **ö n k o r m á n y z a t i r e n d e l e t e**

**az önkormányzati képviselők tiszteletdíjáról, juttatásairól**

Nyírkarász Község Önkormányzatának Képviselőtestülete az Alaptörvény 32. cikk (2) bekezdésében biztosított feladatkörében eljárva, illetve Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 35.§ (1) bekezdésében kapott felhatalmazás alapján az önkormányzati képviselők tiszteletdíjáról, valamint költségtérítésük megállapításáról a következőket rendeli el:

1. **Fejezet**

**Általános rendelkezések**

1. **Az önkormányzati rendelet hatálya**

**1.§** Az önkormányzati rendelet hatálya kiterjed Nyírkarász Község Önkormányzata Képviselő-testületének tagjaira megbízatásuk időtartamára.

**II. Fejezet**

**Képviselők tiszteletdíja**

1. **A tiszteletdíj mértéke**

**2.§** (1) A települési képviselőt - a polgármester és az alpolgármester kivételével – bruttó 45.801,- Ft (nettó 30.000 Ft) tiszteletdíj illeti meg.

 (2) A   tiszteletdíjat   a   tárgyhót   követő hónap   10.   napjáig   kell   a   jogosult   részére   átutalással kifizetni.

 (3) Ha a helyi önkormányzati képviselő bizottság tagja, vagy elnöke, az alapdíjon felül díjazás nem illeti meg.

 (4) Az önkormányzati képviselők tiszteletdíjából a nyugdíjjárulékon felül a személyi jövedelemadóról szóló jogszabályok szerinti mértékben jövedelemadó előleget kell levonni.

**- 2 -**

**3.§** A képviselőnek a képviselő-testület képviseletében, vagy megbízásából végzett tevékenységével összefüggő, általa előlegezett, számlával igazolt, szükséges költségét meg kell téríteni. A képviselői költségek kifizetését a polgármester engedélyezi (Mötv. 35. § (3) bekezdés).

1. **A tiszteletdíjról rendelkezés**

**4.§** (1) A képviselő tiszteletdíjáról írásban lemondhat.

 (2)     A rendelkezésről külön nyilatkozatot kell kiállítani.

(3) Ha a képviselő az e rendelet alapján megállapított tiszteletdíjáról írásbeli nyilatkozatában lemond, annak tartalmaznia kell az alábbiakat:

a) mely időszakra járó tiszteletdíjról kíván lemondani,

b)   az a) pontban     meghatározott     időszakra   járó   tiszteletdíj összege   mely   célra   kerüljön felhasználásra.

(4)   Ha   a tiszteletdíjról   való   lemondás     időpontjában     a felhasználás    célja   az   írásbeli nyilatkozatban   nem   kerül   meghatározásra,   abban   az   esetben   a   nyilatkozatnak   tartalmaznia kell, hogy felhasználásáról későbbi időpontban nyilatkozik a képviselő.

**4. A tiszteletdíj megvonásának és csökkentésének szabályai**

**5.§** (1) A Képviselő-testület a kötelezettségeit megszegő képviselő megállapított tiszteletdíját 25 %-kal, maximum 12 havi időtartamra csökkentheti. Ismételt kötelezettségszegés esetén a csökkentés újra megállapítható. A tiszteletdíj csökkentéséről a Képviselő-testület bármely tagjának indítványa alapján a Képviselő-testület határozattal dönt.

(2) Ha a képviselő, a bizottság tagja, a képviselőtestület, illetve a bizottság üléséről távol van, és távolmaradását nem menti ki, az adott havi tiszteletdíj nem illeti meg. A képviselő-testület üléseiről igazoltan csak legkésőbb az ülés napján 12 óráig szóban vagy írásban a polgármesternek történő bejelentés alapján lehet távol maradni.

 (3)   A   képviselő az   ülés   megkezdésekor   köteles   a   polgármesternek   bejelenteni,   ha   az   ülés közben     ideiglenesen     vagy   véglegesen     eltávozik.   Igazolatlan     hiányzásnak     számít,   ha   a képviselő testületi   ülés   közben   indoklás   vagy a   polgármesternek   történő előzetes   bejelentés nélkül véglegesen távozik az ülésről.

(4) A távolmaradás tényét és annak igazoltságát a bizottsági ülés esetén a bizottság elnöke, a képviselő-testületi ülés esetében a polgármester a jelenléti íven rögzíti. A   (3) bekezdésben     foglaltak   ellenőrzése   az   üléseken   készült   jelenléti ívek   illetve az ülésekről     készült   jegyzőkönyvek       alapján   történik,   melyben     fel kell tüntetni   a képviselő érkezésének és távozásának pontos idejét.

1. **Fejezet**

**Záró rendelkezések**

**6.§**  (1) E a rendelet a kihirdetését követő napon lép hatályba.

(2) A rendelet 2014. november 12. napján kihirdetésre került.

 (3) A rendelet kihirdetésével egyidejűleg hatályát veszti a képviselőtestület tagjainak díjazásáról szóló 1/2011. (II.15.) rendelet.

K.M.F.

**Szalmási József sk. Matyi Andrásné sk.**

**polgármester megbízott jegyző**

A jogalkotásról szóló 2010. évi CXXX. törvény 17. § rendelkezése alapján jogszabály előkészítője előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

1. **Tájékoztatás az előzetes hatásvizsgálat eredményéről**
	1. **a tervezett önkormányzati rendelet valamennyi jelentősnek ítélt hatása, így különösen**
		1. **társadalmi, gazdasági, költségvetési hatásai:**

A tiszteletdíj megszavazása miatt a képviselő-testület szabályozott, rendszeres működése közvetetten előnyös gazdasági és társadalmi hatást fejt ki.

A rendelet általi szabályozás során várható költségvetési hatás a tiszteletdíj kiadásnem alatt a költségvetés végrehajtása során a beszámolóba kerül.

* + 1. **környezeti és egészségi következményei:**

A rendelet-tervezetben foglaltak végrehajtásának nincsen környezetre gyakorolt hatása, és nincsen egészségügyi következménye sem.

* + 1. **adminisztratív terheket befolyásoló hatásai:**

A rendelet-tervezetben foglaltak végrehajtása nem ró adminisztratív terheket az önkormányzatra.

* 1. **az önkormányzati rendelet megalkotásának szükségessége, a jogalkotás elmaradásának várható következményei:**

Magyarország helyi önkormányzatairól szóló 2011. évi CLXXXIX. törvényben foglaltaknak nem felel meg a jelenleg hatályos rendelet, ezért szükséges a megfelelés biztosítása. A rendelet elmaradásának következménye: törvényességi észrevétel lehet.

* 1. **a jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet végrehajtásával kapcsolatban szükséges személyi, szervezeti, tárgyi és pénzügyi feltételek rendelkezésre állnak.

**Kelt: Nyírkarász, 2014. november 6.**

**Matyi Andrásné**

**az előzetes hatásvizsgálatot végző aláírása**